Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: ABH 1998, 132, 138, 139.; 4/1999. (III. 31.) AB határozat,
Paragraph Index: 496

3. Az Alkotmánybíróság hatásköre az Alkotmány 32/A. § (1) bekezdése és az Abtv. 1. § b) pontja értelmében a jogszabályok és az állami irányítás egyéb jogi eszköze alkotmányellenességének vizsgálatára terjed ki. A Jat. 51/A. § (1) bekezdése és az Mnbtv. 60. § (1) és (3) bekezdése értelmében az MNB elnöke állami irányítás egyéb jogi eszközeként kizárólag — a pénzügyi intézményekre, a pénzügyi intézménynek nem minõsülõ, kiegészítõ pénzügyi szolgáltatást végzõ jogi személyekre, valamint a befektetési szolgáltatókra és az elszámolóházakra kötelezõ elõírásokat tartalmazó — ún. jegybanki rendelkezést adhat ki. Az Alkotmánybíróság megállapította: az indítványban támadott, bankjegyek és érmék bevonásáról rendelkezõ MNB hirdetmények formai — a kibocsátó és az elnevezés — szempontjából a Jat. és az Mnbtv. szerint nem minõsülnek sem jogszabálynak, sem állami irányítás egyéb jogi eszközének. Az Alkotmánybíróság következetes gyakorlata azonban, hogy az állami irányítás egyéb jogi eszközeinek megítélésénél nem a forma és az elnevezés a meghatározó, hanem az a tartalom, „amely alkalmassá teszi arra, hogy az állami irányítás egyéb jogi eszközei közé sorolható jogi iránymutatásként érvényesüljön” [60/1992. (XI. 17.) 2003/13. szám AB határozat, ABH 1992, 275, 278.]. Az Alkotmánybíróság jelen esetben az indítvánnyal támadott MNB hirdetményekkel kapcsolatban azt állapította meg, hogy a hirdetmény — az Indokolás 2.2—2.4. pontjaiban kifejtettekre is figyelemmel — tartalmát tekintve sem tekinthetõ állami irányítás egyéb jogi eszközének, hanem az az MNB monetáris tanácsa bankjegy bevonásáról hozott egyedi döntésének közzétételi formája, amely normatív tartalmat nem hordoz. Az Mnbtv. 31. § (2) bekezdése mondja ki, hogy az „MNB által kibocsátott bankjegyeket és érméket magyar törvényes pénznemben teljesítendõ fizetésnél mindenki köteles névértékben elfogadni”. A bankjegy bevonásáról rendelkezõ hirdetmény csupán a törvényi szabályozást ismétli meg a tekintetben, hogy a bevont bankjegy a továbbiakban nem minõsül az Mnbtv. 31. § (2) bekezdése szerinti törvényes bankjegynek. Mindezek alapján az Alkotmánybíróság az MNB hirdetmények alkotmányellenességének vizsgálatára irányuló indítványt — az Alkotmánybíróság ideiglenes ügyrendjérõl

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes